EkBass/fiwiki-20250220-pages-articles huggingface dataset:
Jani Säisä

Jani Säisä (s. 17. elokuuta 1978 Virtasalmi) on suomalainen entinen lentopalloilija ja nykyinen lentopallovalmentaja. Kaudella 2014–15 hän valmensi Liiga-Rientoa. == Lentopallo == Mutalan Riennon lisäksi Säisä on pelannut korkeimmalla sarjatasolla Suomessa Muuramen Lentopallossa sekä Pielaveden Sammossa. Kaudella 2005 Säisä nousi suureen rooliin SM-liigan finaalisarjassa, kun Sammon ykköshakkuri ja Latvian maajoukkuehakkuri Salvis Cielavs loukkaantui kesken finaalisarjan. Sammon kakkoshakkurina läpi kauden pelannut Säisä nostettiin ykköshakkuriksi. Sarjan uskottiin ratkenneen lopullisesti, sillä olihan Cielavs Sammon riveissä suurimmilla tehoilla pelannut pelaaja. Säisä kuitenkin löysi huippuvireen, ja nostatti Sammon hakkuripelin taas Cielavsin tasoiseksi. Sampo voitti lopulta toisen Suomen mestaruuden peräkkäin Säisän onnistuessa loistavasti. Seuraavalla kaudella Säisä vaihtoi Muuramen Lentopalloon, jossa hän oli ykköshakkuri. Muurame säilytti sarjapaikkansa. Kaudella 2006–2007 Säisä pelasi Mutalan Riennossa vaihtelevilla tehoilla. Myös kaudella 2007-2008 hän jatkoi Joensuussa yksivuotisella sopimuksella. Säisä pelasi Ko-Iskussa kaudella 2008–2009. Vuodesta 2011 alkaen Säisä valmensi Puijo Wolleyta kaksi vuotta. Vuonna 2013 hän siirtyi Liiga-Riennon päävalmentajaksi. == Rantalentopallo == Rantalentopalloa Säisä on pelannut tosissaan vuodesta 1997 lähtien, jolloin hän voitti lajissa A-poikien SM-kultaa. Vuodesta 2000 lähtien hän on kiertänyt aikuisten SM-kiertuetta vaihtelevilla tuloksilla. Säisä on pelannut beach volleyta muun muassa veljensä Tatu Säisän kanssa kesällä 2006 ja tämän hetken kirkkaan beach volley -tähden Lauri Hakalan kanssa vuonna 2001. Kesällä 2007 Säisä pelasi beach volleyta 22-vuotiaan Vammalan Lentopallossa, SM-liigassa pelaavan Ville Heiskasen kanssa. == Parhaat sijoitukset beach volleyssa == * Vuosi 1997 Suomen mestari A-nuoret * Vuosi 2000 Pro Tour finaali Helsinki 8. * Vuosi 2001 Pro Tour ranking 12. * Vuosi 2002 Pro Tour Oulu 5. * Vuosi 2003 Pro Tour Oulu 4. * Vuosi 2004 Pro Tour Kuopio 5. == Lähteet == Luokka:Suomalaiset lentopalloilijat Luokka:Vuonna 1978 syntyneet Luokka:Elävät henkilöt
Taivalvaaran rautatieasema

Taivalvaaran rautatieasema oli rautatieliikennepaikka rataosalla Kontiomäki–Taivalkoski. Liikennepaikka sijaitsi Taivalkosken kunnassa Iijoen länsirannalla. Liikennepaikka toimi Taivalkosken radan alkuperäisenä pääteasemana 1. joulukuuta 1959 alkaen Iijoen rautatiesillan rakennustöiden ajan. Rautatiesillan valmistuttua kahta vuotta myöhemmin rataosan päätepisteeksi tuli Taivalkosken rautatieasema Iijoen pohjoisrannalla. Taivalvaara oli vuosina 1959–1961 pysäkki ja sen jälkeen se alennettiin seisakkeeksi. Taivalvaara lakkautettiin 30. toukokuuta 1965. Liikennepaikka sijaitsi 811,680 ratakilometrin päässä Helsingin rautatieasemalta mitattuna Pieksämäen rautatieaseman kautta, ja kolmen kilometrin päässä Taivalkosken rautatieasemalta. Liikennepaikan pohjoispuolella, radan alkuperäisessä päätepisteessä, sijaitsi Taivalniskan seisake, joka oli rataosalla liikennöivien henkilöjunien pääteasema 1. joulukuuta 1961 saakka. Liikennepaikalla oli pääraiteen lisäksi sivuraide ja kolmioraide, eikä niitä purettu Taivalkosken aseman valmistuessa, sillä Taivalkosken asemalla ei ollut kääntöpöytää eikä kolmioraidetta. Kolmioraidetta käytettiin myöhemminkin vetureiden ja kiskobussien kääntämiseen. Kolmioraide purettiin 1985, mutta paikalla on yhä nähävissä ratapölkkyjä sekä vesiviskuri. Myös vuonna 1959 rakennettu asemarakennus on purettu. == Lähteet == Luokka:Taivalkosken liikenne Luokka:Taivalkosken rakennukset ja rakennelmat Luokka:Pohjois- Pohjanmaan lakkautetut rautatieliikennepaikat
Taivalniskan seisake

Taivalniskan seisake () oli rautatieliikennepaikka rataosalla Kontiomäki–Taivalkoski. Liikennepaikka sijaitsi Taivalkosken kunnassa, Iijoen rannalla. Se toimi henkilöliikenteen seisakkeena kahdessa paikassa vuosina 1959–1982. Ensimmäisen kerran Taivalniska-niminen seisake avattiin liikenteelle vuonna 1959. Silloin seisake sijaitsi ratakilometrillä 813,270 Iijoen etelärannalla, 1 610 metrin päässä Taivalvaaran rautatieaseman pohjoispuolella paikassa, joka oli tuolloin Kontiomäeltä Taivalkoskelle rakennetun radan päätepiste. Liikennepaikka oli käytössä 1. joulukuuta 1961 saakka, jolloin Iijoen ylittävä rautatiesilta ja Taivalkosken rautatieasema valmistuivat. Iijoen rautatiesillan valmistuttua Taivalniskan seisake siirrettiin Iijoen pohjoisrannalle, ratakilometrille 813,662, jossa se oli käytössä aina vuoteen 1982 saakka, jolloin henkilöliikenne Taivalkoskelle päättyi. == Lähteet == Luokka:Taivalkosken liikenne Luokka:Taivalkosken rakennukset ja rakennelmat Luokka:Pohjois-Pohjanmaan lakkautetut rautatieliikennepaikat
Mataram (kaupunki)

Mataram on Läntisen Nusa Tenggaran provinssin pääkaupunki Lombokin saarella Indonesiassa. Se on ottanut nimensä Jaavan saarella olleiden kuningaskunnan ja mahtavan sulttaanikunnan mukaan. Vuoden 2015 väestönlaskennan mukaan kaupungissa asui 449 438 asukasta. Mataram, samoin kuin koko Lombok, on suosittu turistikohde,Pbase, kuvia mutta ajoittain uskonnolliset kiistat kehittyvät matkailua häiritseväksi vaaraksi asti.Turun Sanomat 19.1.2000. (Arkistoitu versio) == Lähteet == == Aiheesta muualla == *Wikivoyage Luokka:Indonesian kaupungit
Incheonin kansainvälinen lentoasema

Incheonin kansainvälinen lentoasema () on Etelä-Korean suurin ja yksi Aasian suurimmista lentoasemista. Se sijaitsee Incheonin kaupunkiin kuuluvalla saarella, noin 50 kilometriä Soulista länteen. Incheonin lentoasema on merkittävä matkustaja- ja tavaraliikenteen solmukohta Itä-Aasiassa. Sitä pidetään yhtenä Aasian teknologisesti kehittyneimpänä lentoasemana. Vuonna 2022 lentoaseman kautta kulki 17,9 miljoonaa matkustajaa. Vuonna 2019 matkustajia oli 71,2 miljoonaa. Lentoaseman rakennustyöt aloitettiin 1992. Lentoasema otettiin käyttöön vuonna 2001, jolloin se suurelta osin korvasi kansainvälisessä liikenteessä Gimpon lentoaseman. Incheonin lentoasemalla oli alkuun yksi terminaali ja kaksi kiitotietä. Vuonna 2005 aloitettiin kolmannen kiitotien rakentaminen, ja se valmistui vuoteen 2008 mennessä. Toinen terminaali rakennettiin vuosina 2013–2018. Neljännen kiitotien rakentaminen alkoi 2018, ja se valmistuu vuoteen 2024 mennessä. Incheonin lentoasema on muun muassa Korean Airin solmukohta. Finnair aloitti kesällä 2008 suorat reittilennot Helsingistä Incheoniin. Incheonista on paikallisjunayhteys (AREX) Souliin sekä suurnopeusjunayhteydet (KTX) Soulin kautta eteläisen Korean suurimpiin kaupunkeihin. ==Kuvia lentoasemalta== File:Asiana @ Incheon.jpg|Näkymä asematasolle Tiedosto:Incheon_Arrivals.jpg|Saapuvien lentojen terminaali Tiedosto:Incheon_Terminal.jpg|Odotustila Tiedosto:Runway.jpg|Kiitotie Tiedosto:Korean_Air_Boeing_747-400_Prasertwit-1.jpg|Korean Air Boeing 747-400 nousemassa Incheonin lentoasemalta ==Lähteet== ==Aiheesta muualla== * Virallinen sivusto Luokka:Etelä-Korean lentoasemat Kansainvälinen lentoasema Luokka:Eteläkorealaiset valtionyhtiöt
Marco Apicella

Marco Apicella (s. 7. lokakuuta 1965 Bologna, Italia) on entinen italialainen Formula 1 -kuljettaja. Hän osallistui vain yhteen osakilpailuun, vuoden 1993 Italian GP:hen Jordan-tallin autolla. Hän joutui kuitenkin keskeyttämään heti ensimmäisellä kierroksella ensimmäisessä mutkassa usean auton kolarissa, ajettuaan vain noin 400 metriä. Apicella voitti Formula Nippon -sarjan mestaruuden vuonna 1994. Hän on myös kilpaillut Italian Formula 3000 ja Japanin Super GT -sarjoissa. == Formula 1 -tulokset == Vuosi Talli 1 2 3 4 5 6 7 8 9 10 11 12 13 14 15 16 Pisteet Sijoitus 1993 Jordan RSA BRA EUR SMR ESP MON CAN FRA GBR GER HUN BEL ITA Kesk. POR JPN AUS 0 34. == Lähteet == == Aiheesta muualla == *Marco Apicellan virallinen kotisivu *Tilastot, Marco Apicella Luokka:Italialaiset Formula 1 -kuljettajat Luokka:Vuonna 1965 syntyneet Luokka:Elävät henkilöt
Henake Schubak

Henake Schubak (30. elokuuta 1911 Turku – 12. kesäkuuta 1986 Bromarv) oli suomalainen näyttelijä. Hän teki pitkän uran suomenruotsalaisissa teattereissa paitsi näyttelijänä myös ohjaajana ja teatterinjohtajana. Hän työskenteli myös ruotsalaisissa teattereissa ja teki elokuvarooleja sekä Suomessa että Ruotsissa. ==Elämä ja ura== Henake Schubakin vanhemmat olivat liikemies Simon Schubak ja Siffre Schubak. Hän oli naimisissa näyttelijä Synnöve Isakssonin kanssa vuodesta 1954. Pariskunnalle syntyi kaksi lasta: Sera (1956) ja Sem (1958). Schubak suoritti Helsingin Ruotsalaisen teatterin oppilaskoulun vuosina 1933–1935. Uransa aikana hän näytteli Ruotsalaisen teatterin lisäksi Turun ruotsalaisessa teatterissa sekä ruotsinmaalaisissa teattereissa Riksteatern ja Folkparken. Schubak toimi Wasa Teaterin johtajana vuosina 1953 ja 1954. Toisen maailmansodan aikana Schubak oli aktiivisesti mukana niin sanotussa sotateatteritoiminnassa. Hän näytteli sekä suomenkielisessä Karhumäen Teatterissa että ruotsinkielisessä Frontteaternissa. Uskonnoltaan juutalainen Schubak ohjasi vuonna 1964 Unga Teaternissa näytelmän Anne Franks dagbok. Hänelle myönnettiin Pro Finlandia -mitali vuonna 1966. Vuonna 1976 hänet palkittiin Ruotsalaisen teatterin kultaisella laakeriseppeleellä. Samana vuonna hän jäi eläkkeelle. Elokuvauransa Schubak aloitti järjestäjänä Nyrki Tapiovaaran elokuvissa. Schubakin merkittävin rooli valkokankailla on Peterin osa elokuvassa Saariston tyttö. Schubak näytteli sivuosia myös eräissä ruotsalaisissa elokuvissa 1940- ja 1950-luvuilla. ==Filmografia== ===Suomi=== *Miehen tie (1940) (järjestäjä) *Kaksi Vihtoria (1939) (järjestäjän apulainen) *Herra Lahtinen lähtee lipettiin (1939) *Yö on pitkä (1952) (johtaja Strömmer) *Suomalaistyttöjä Tukholmassa (1952) *Saariston tyttö (1953) (Peter) *Asessorin naishuolet (1958) *Isaskar Keturin ihmeelliset seikkailut (1960) *Solveigin laulu (1974) ===Ruotsi=== *Hotell Kåkbrinken (1946) *Livet i Finnskogarna (1947) *Rallare (1947) *Främmande hamn (1948 *Sjösalavår (1949) *Bärande hav (1951) *Ingen morgondag (1957) ==Lähteet== *Elonet *Suomen teatterit ja teatterintekijät 1983, ISBN 951-30-5727-5 *Eteläpää, Heikki: "Jees Teatteria!" – sanoi vääpeli Ryhmy, 2002 Heikki Eteläpää ja Edita Publishing Oy, ISBN 951-37-3550-8 *Svensk Filmdatabas *Ungateatern ==Aiheesta muualla== * Luokka:Suomalaiset teatterinäyttelijät Luokka:Pro Finlandia -palkitut Luokka:Suomalaiset teatterinjohtajat Luokka:Suomalaiset teatteriohjaajat Luokka:Suomen juutalaiset Luokka:Vuonna 1911 syntyneet Luokka:Vuonna 1986 kuolleet
Hanna-Kaisa Siimes

Hanna-Kaisa Siimes (s. 13. syyskuuta 1971) on entinen Vasemmistoliiton helsinkiläinen kaupunginvaltuutettu. Hänet valittiin varavaltuutetuksi vaaleissa 2000 ja varsinaiseksi kaupunginvaltuutetuksi vaaleissa 2004. Hän oli ryhmänsä toinen varapuheenjohtaja. Siimes oli myös sosiaalilautakunnan jäsen ja profiloitunut lasten asioiden ajajana. Siimes toimi vuodesta 2008 vuoteen 2010 puolueensa Uudenmaan piirijärjestön toiminnanjohtajana. Hän on koulutukseltaan humanististen tieteiden kandidaatti. Hanna-Kaisa Siimeksen sisko on Vasemmistoliiton entinen puheenjohtaja Suvi-Anne Siimes. == Lähteet == Luokka:Helsingin kaupunginvaltuutetut Luokka:Vasemmistoliiton poliitikot Luokka:Vuonna 1971 syntyneet Luokka:Elävät henkilöt
Kovajärven rautatieasema

Kovajärven rautatieasema () oli rautatieliikennepaikka Suomussalmen kunnassa Suomen rataverkkoon kuuluvalla rataosalla . Liikennepaikka avattiin liikenteelle 1. kesäkuuta 1956, kun valtion rataverkon rataosuus Pesiökylän rautatieasemalta valmistui. Se sijaitsi 11,3 kilometriä pohjoiseen Pesiökylän asemalta. Liikennepaikka nimettiin radan itäpuolella sijaitsevan Kovajärven mukaan. Liikennepaikalla ei ollut lainkaan asemarakennusta. Jo seuraavana vuonna avattiin rata Vääkiön rautatieasemalle, ja myöhemmin Kovajärven liikennepaikka muuttui käytännössä seisakkeeksi. Henkilöliikenne lakkautettiin 23. toukokuuta 1982, ja liikennepaikka lakkautettiin 29. toukokuuta 1983. Liikennepaikalla on edelleen nähtävillä sivuraiteiden pohjat sekä niiden vanhoja ratapölkkyjä. Liikennepaikalla on myös vielä vuonna 2005 ollut pieni seisakekoju tai vastaava, mutta se on purettu tai palanut. ==Lähteet== Luokka:Suomussalmen rautatieliikennepaikat Luokka:Kainuun lakkautetut rautatieliikennepaikat
M/S Aknoul

M/S Aknoul () on marokkolaisen Compagnie Marocaine de Navigationin omistukseen rekisteröity ro-ro-rahtialus. Aluksen rakentaminen on aloitettu vuonna 1993 Mačvanska Mitrovicassa, Jugoslaviassa ja loppuun työt on saatettu norjalaisella Fosen Mekaniske Verksted -telakalla. Kuollutta painoa Aknoulilla on 5 300 tonnia, ja sen jääluokitus on 1A1. Alus on rekisteröity Marokon lipun alle, ja sen kotisatama on Casablanca. Aknoul liikennöi nykyään reitillä Casablanca–Marseille. Aknoulin sisaraluksia ovat M/S Birka Shipper, M/S Birka Exporter, M/S Birka Transporter, M/S Amber ja M/S Ahtela. == Käyttöhistoria == Vuonna 1993 Compagnie Marocaine de Navigation (COMANAV) hankki aluksen omistukseensa. Saman vuoden aikana alus aloitti liikennöinnin nykyisellä reitillään, Casablancan ja eteläranskalaisen Marseillen kaupungin välillä. Lokakuussa 2003 22 hengen ryhmä nuoria marokkolaisia, pääasiassa Casablancasta, saapui salaa Marokosta Marseilleen Aknoulilla. Ryhmä oli piilotellut ilman ruokaa ja juomaa neljä päivää kestäneen matkan ajan. Kun Aknoul saapui Marseillen satamaan, yritti ryhmä paeta alukselta, mutta turhaan. Kaksi ryhmän jäsentä jopa hyppäsi mereen, mutta heidätkin saatiin kiinni. Ranska käännytti ryhmän takaisin Marokkoon samalla aluksella. == Lähteet == == Aiheesta muualla == *Fakta om Fartyg – M/S Aknoul Aknoul
Jalkapallon Suomen Cup 2007

Suomen Cup 2007 oli kaikkiaan 53. jalkapallon Suomen Cupin järjestämisvuosi. Turnaus aloitettiin 1. huhtikuuta 2007 ja loppuottelu pelattiin 11. marraskuutahttp://www.palloliitto.fi/viestinta/?num=98022 . Cupiin osallistui 340 joukkuetta. Turnauksen voitti lopulta Tampere United kukistettuaan finaalissa FC Hongan. == Finaali == === Kokoonpanot === Tampere United *Kavén *Ojanperä *Lindström *Myntti *Aho *Kujala *Savolainen (Ulosajo 30') *Järvinen *Hjelm (Hynynen 47') *Pohja *Daniel (Sipiläinen 82') FC Honka *Maanoja *Helin *Tuomo Turunen *Heilala *Jalasto *Perovuo (Hakanpää 70') *Otaru *Saarinen *Porokara (Koskela 77') *Wekström (Ulosajo 48') *Huuhtanen (Puustinen 29') ==Lähteet== == Aiheesta muualla == *Suomen Cup 2007 palloliiton sivuilla Luokka:Suomen Cup Luokka:Jalkapallosarjojen kausi 2006–2007/2007
Huuhkajavaaran seisake

Huuhkajavaaran seisake () oli rautatieseisake Suomussalmen kunnassa Suomen rataverkkoon kuuluneella rataosalla Kontiomäki–Taivalkoski. Liikennepaikka otettiin käyttöön 1. joulukuuta 1958. Henkilöliikenne lakkautettiin 23. toukokuuta 1982 ja liikennepaikka lakkautettiin kokonaan 29. toukokuuta 1983. Liikennepaikka sijaitsi 15,3 ratakilometriä pohjoiseen Pesiökylän asemalta. Liikennepaikka on alun perin toiminut hiekkakuopalle johtavana pistoraiteena. Välittömästi vaihteen eteläpuolelle Asuntavaarantien tasoristeykseen perustettiin seisake kiskobussiliikenteen alkaessa. Seisake oli käytössä aina lättähattuliikenteen lakkauttamiseen saakka. Huuhkajavaaran vaihde ja siinä pääraiteesta erkaantunut soraraide oli käytössä radan rakentamisen aikana vuosina 1956–1959 sekä edelleen vuodesta 1985 alkaen. Sivuraiteen pituus oli noin 450 metriä, ja se johti hiekkakuoppaan radan länsipuolella. Sivuraide ja vaihde ovat edelleen olemassa. == Lähteet == == Aiheesta muualla == * Vaunut.org: kuvia Huuhkajavaarasta Luokka:Suomussalmen rautatieliikennepaikat Luokka:Kainuun lakkautetut rautatieliikennepaikat
Svjatoslav I

Svjatoslav I (s. 942 – k. maaliskuu 972) (ukr. Святослав Ігорович, ven. Святослав Игоревич) oli Kiovan Rusin ruhtinas vuodesta 962 kuolemaansa asti vuoteen 972. Hänestä tuli ruhtinas hänen isänsä kuoltua. Hänen varsinainen valtakautensa alkoi hänen äitinsä Olgan luovuttua vallasta. Svjatoslav pysyi koko elämänsä pakanana, vaikka hänen äitinsä oli omaksunut kristinuskon. Svjatoslavin ensimmäinen teko oli hävittää heikentyneen kasaarivallan tukikohta Sarkel Donin varrelta. Tämän seurauksena hän pystyi alistamaan vjatitsien heimon Donista ja Okajoen laaksosta. Vuonna 968 kasaarien alaiset petsenegit tekivät rajun hyökkäyksen Kiovaan. Svjatoslav kosti tämän tuhoamalla Kasaarien pääkaupungin Itilin ja hajotti koko kasaarivaltion. Bysantin keisari Nikeforos II Fokas pyysi apua Svajatoslavilta vuonna 969 tuhotakseen voimistuneen Bulgarian. Svjatoslav suostui antamaan apua ja ihastui Tonavaan, niin että aikoi siirtää valtakunnan keskuksen sinne. Bysantin keisarinvaihdoksen hämmingeissä hän lähti ryöstämään myös Bysantin alueita Tonavan eteläpuolelta, kunnes keisari Johannes I Tzimiskes päihitti hänet vuonna 971. Svjatoslav joutui palaamaan kotiin, mutta matkalla petsenegit surmasivat hänet vuonna 972. Svjatoslavin kuoltua maa jaettiin kolmen pojan kesken. Vanhin Jaropolk sai Kiovan ja Etelä-venäjän. Lisäksi hän sai yliruhtinaan aseman. Toiseksi vanhin, Oleg, sai drevljaanien maan ja nuorimmasta, Vladimirista, tuli Novgorodin käskynhaltija. Svjatoslav oli ensimmäinen Kiovan ruhtinas, jonka nimi ei ollut skandinaavitaustainen. Tämä heijastelee rusien eli Venäjälle ja Ukrainaan asettuneiden viikinkien slaavilaistumista. ==Lähteet== * Luokka:Kiovan ruhtinaat Luokka:Vuonna 942 syntyneet Luokka:Vuonna 972 kuolleet
Jaropolk

Jaropolk I Svjatoslavitš (; ; noin 958 – 11. kesäkuuta 980 Kiova) oli Kiovan Rusin ruhtinas vuosina 972–980. Hänen valtakautensa alkoi vuonna 972 Svjatoslav I:n kuoltua. Hän piti hyviä yhteyksiä Länsi-Eurooppaan. Suhteita Bysanttiin auttoi hänen kreikkalainen vaimonsa. Jaropolk oli Kiovan ruhtinaana kahdeksan vuotta, ja hänen valtakautensa päättyi vuonna 980, jolloin hänet murhattiin veljensä Vladimirin käskystä. == Lähteet == Luokka:Kiovan ruhtinaat Luokka:Syntymävuosi tuntematon Luokka:Vuonna 980 kuolleet Luokka:Keskiajan henkilöt Luokka:Ukrainalaiset henkirikosten uhrit
Soson seisake

Soson seisake (myös Soson pysäkki, ) oli rautatieseisake Soson kylässä Muhoksen kunnassa Suomen rataverkkoon kuuluvalla rataosalla . Liikennepaikka avattiin liikenteelle rataosan Oulu–Muhos valmistuessa vuonna 1927 ja lakkautettiin lättähattuliikenteen päättyessä 1980-luvulla. Liikennepaikalla on ollut rautatiehallituksen arkkitehti Thure Hellströmin suunnittelema pysäkkirakennus, joka on ollut rakenteeltaan samankaltainen kuin muut rataosan läntisen osuuden pysäkkirakennukset. Radan eteläpuolella sijainnut asemarakennus on myöhemmin purettu. Soson seisake nousi uutisotsikoihin 3. huhtikuuta 1953, kun Väinö Kilpiäinen surmasi siellä ryöstön yhteydessä neljä ihmistä. ==Lähteet== * === Viitteet === Luokka:Muhoksen liikenne Luokka:Muhoksen rakennukset ja rakennelmat Luokka:Pohjois-Pohjanmaan lakkautetut rautatieliikennepaikat
Sirkkaliisa Virtanen

Sirkkaliisa Virtanen (s. 13. heinäkuuta 1948 Pyhäntä)Curriculum Vitae 30.8.2006 (www.tampere fi) on suomalainen Vasemmistoliittoa edustava kunnallispoliitikko, joka toimi Tampereen kaupunginvaltuuston jäsenenä vuosina 1997–2017. Vuoden 2017 kunnallisvaaleissa hän putosi varasijalle. Virtanen istui Pirkkalan kunnanvaltuustossa vuosina 1985–1995, joista hän toimi kunnanhallituksen varapuheenjohtajana vuodet 1987–1995. Vuosina 1995–1998 hän oli Vasemmistoliiton puoluevaltuuston puheenjohtaja toimittuaan sitä ennen viisi vuotta varapuheenjohtajana. Virtanen johti myös Pirkanmaan Vasemmistoliittoa vuosina 1989–1997....näissä minuun on luotettu... (Virtasen kotisivu) Sirkkaliisa Virtanen toimi Tampereen kaupungin apulaispormestarina 2008–2012. Ennen apulaispormestariksi nousuaan Virtanen on työskennellyt sekä useissa eri sairaanhoidon työtehtävissä, kuten kätilönä ja johtavana hoitajana, että sosiaali- ja terveysministeri ministeri Terttu Huttu-Juntusen ja alue- ja kuntaministeri Martti Korhosen erityisavustajana....näitä olen tehnyt... (Virtasen kotisivu) Virtaselle on myönnetty Suomen kunnallisliiton pronssinen ansiomerkki (1987), Suomen Valkoisen Ruusun ansioristi (1994) ja Suomen kuntaliiton hopeinen ansiomerkki (1996). Toukokuussa 2015 tasavallan presidentti myönsi Virtaselle kunnallisneuvoksen arvonimen. Virtanen on toiminut kolumnistina lehdissä Hämeen Yhteistyö, Pirkanmaan Yhteistyö ja Kansan Uutiset. Hänen runojaan on julkaistu eri lehdissä 1960- ja 1970-luvuilla. ==Lähteet== Luokka:Vasemmistoliiton poliitikot Luokka:Tampereen kaupunginvaltuutetut Luokka:Pirkkalan kunnanvaltuutetut Luokka:Vuonna 1948 syntyneet Luokka:Elävät henkilöt Luokka:Erityisavustajat
Khajuraho

Khajuraho () on kaupunki Intian Madhya Pradeshin osavaltiossa. Kaupungissa on keskiaikaisia hindu- ja jainatemppeleitä, jotka ovat kuuluisia eroottisesta taiteestaan. Nimi 'Khajuraho' tulee hindin sanasta khajur, joka tarkoittaa välimerentaatelia. Khajurahon monumentit lisättiin Unescon maailmanperintöluetteloon vuonna 1986. == Historia == Khajuraho oli Chandellan valtakunnan pääkaupunki. Valtakunta hallitsi Intian tätä osaa 900-luvulta 1100-luvulle. Khajurahon temppelit rakennettiin noin sadan vuoden aikana 950–1050.Chandellan pääkaupunki siirrettiin Mahoban tämän jälkeen, mutta Khajuraho jatkoi kukoistustaan vielä kuitenkin jonkun aikaa. Koko temppelialue oli ympäröity muurilla, jossa oli kahdeksan porttia, joista jokaisen vieressä oli kaksi kultaista palmupuuta. Alueella oli alkujaan yli 80 temppeliä, mutta näistä vain 22 on säilynyt kohtuullisessa kunnossa. Temppelit ovat levittäytynyt noin 21 neliökilometrin alueelle. == Arkkitehtuuri == Khajurahon temppelit kunnioittavat pohjoisintialaista sikhara-temppelityyliä. Muutama temppeleistä on jainalaisia, mutta loput on pyhitetty hindulaisille jumalille: Brahmalle, Vishnulle, Shivalle ja Devin monille eri muodoille. Panchayatanan temppelissä on neljä pienempää temppeliä neljässä kulmassa ja pääpyhäkkö keskellä koroketta. Temppelit voidaan jakaa kolmeen maantieteelliseen ryhmään: läntiseen, itäiseen ja eteläiseen. Temppeleille on tyypillistä sikharoiden (tornien) hiljattainen nouseminen pääsikharaan pyhätön päällä. Nämä sikharat antavat Khajurahon arkkitehtuurille oman leimansa. Sikharoiden korkeus nousee hiljalleen eteisestä, juhlasaliin, pääsaliin, eteishalliin ja lopulta pyhättöön. Tornit nousevat asteittain samaan tapaan kuin Himalajan vuoret. Kandariya Mahadeva koostuu 84 sikharasta, joista korkeimman huippu ylettyy noin 35 metriin maan pinnasta. Khajuraho-Lakshmana temple.JPG|Lakshmanan temppeli Khajuraho temple.jpg|Temppelin veistoksia Khajuraho7.jpg|Lähikuva eräästä eroottisesta veistoksesta ==Lähteet== == Aiheesta muualla == * Khajurahon monumentit UNESCOn sivuilla * Virtuaalinen kierros kaupunkiin * Matkakertomuksia kaupunkiin Luokka:Madhya Pradeshin kaupungit Luokka:Unescon maailmanperintökohteet Intiassa Luokka:Seulonnan keskeiset artikkelit
Hubert-Joseph Henry

Hubert-Joseph Henry (2. kesäkuuta 1846 Pogny, Marne – 31. elokuuta 1898 Suresnes) oli ranskalainen upseeri, joka väärensi todisteet, joiden perusteella Alfred Dreyfus tuomittiin vakoilusta. Henry pidätettiin myöhemmin, ja hänet löydettiin kuolleena sellistään vuonna 1898. Carl Grimbergin mukaan Henry teki itsemurhan, sillä hän totesi säästyvänsä näin julkiselta häväistykseltä sotaoikeudessa. ==Elämäkerta== Hubert-Joseph Henry syntyi maanviljelijäperheeseen ja aloitti sotilasuransa vuonna 1865. Hän yleni ensin ensimmäisen luokan sotamieheksi vuonna 1866 ja sotilasmestariksi vuonna 1868. Hän joutui vangiksi 11. lokakuuta 1870, mutta hänen onnistui paeta jo viikon kuluttua, ja sittemmin hän yleni luutnantiksi. Hän otti osaa taisteluihin Afrikassa ja Tonkinissa saavuttaen menestystä ja kunnianosoituksia. Naimisiin hän meni vuonna 1892. Syytettyään Alfred Dreyfusia oikeudessa hän pääsi päälliköidensä suosioon. Ehkä tästä innostuneena hän väärensi todisteita Dreyfusia vastaan. Hänet ylennettiin everstiluutnantiksi. Todisteet paljastuivat kuitenkin väärennetyiksi ja paikkaansapitämättömiksi, minkä Henry tunnusti, ja hänet pidätettiin. Hänet vietiin 30. elokuuta Fort Mont- Valérienin linnoitukseen Pariisin lähellä. Seuraavana päivänä noin kello viisi iltapäivällä hänet löydettiin kuolleena sellistään. Hänen leskelleen ja isättömäksi jääneelle pojalleen kerättiin lahjoituksia 131 000 frangin edestä. Kerääjät sanoivat "juutalaisen" tappaneen Henryn viitaten Dreyfusiin. ==Lähteet== Luokka:Ranskalaiset sotilaat Luokka:Väärentäjät Luokka:Itsemurhan tehneet Luokka:Vuonna 1846 syntyneet Luokka:Vuonna 1898 kuolleet
Ilpo Jorasmaa

Ilpo Keijo Kullervo Jorasmaa (s. 17. heinäkuuta 1950) on suomalainen entinen kunnanjohtaja ja nykyinen kunnallispoliitikko. == Ura == Jorasmaa suoritti filosofian maisterin tutkinnon Helsingin yliopistossa pääaineena suunnittelumaantiede. Sitten hän toimi seutukaavatutkijana ja ympäristösuunnittelijana Heinolassa. Tämän jälkeen Jorasmaa siirtyi Pornaisiin, missä oli elinkeinoasiamiehenä viisi vuotta. Myöhemmin hän oli Uukuniemen ja Rääkkylän kunnanjohtajana yhteensä 14 vuoden ajan. Rääkkylän kunnanjohtajana hän oli vuosina 1997–2004. Hän toimii yrittäjänä ja kunnanvaltuutettuna Rääkkylässä. Vuodesta 2008 hän ollut Maaseudun kehittämisyhdistys Jetina ry:n toiminnanjohtajana.http://www.pohjoiskarjalanvihreat.fi/ilpo.jorasmaa/?page_id=13 Vuoden 2007 eduskuntavaaleissa Jorasmaa oli Vihreän liiton ehdokkaana.http://www.yle.fi/vaalit/tulospalvelu/ehdokkaat/11_61.htm == Perhe ja harrastukset == Jorasmaan perheeseen kuuluu vaimo ja kolme lasta. Hän harrastaa näyttelemistä Riäkkyteatterissa ja kuntoilua. == Lähteet == == Aiheesta muualla == * Kotisivu * Vaaliwikin artikkeli Jorasmaasta Luokka:Vihreän liiton poliitikot Luokka:Uukuniemen kunnanjohtajat Luokka:Rääkkylän kunnanjohtajat Luokka:Rääkkylän kunnanvaltuutetut Luokka:Vuonna 1950 syntyneet Luokka:Elävät henkilöt
Kuona

Kuona voi tarkoittaa seuraavia: * kuona, metallurgisen prosessin sivutuote * kuonahiekka, raudan tai teräksen valmistuksessa syntyvä jyvästetty kuona * kuona-aine, elimistön aineenvaihdunnan lopputuotteitadialyysi.fi * Kuona, tamperelainen punk-/metalliyhtye ==Paikat== * Kuona, kylä Haapajärvellä * Kuona, lakkautettu rautatieseisake edellisen lähellä Haapajärvellä * Kuona, saari Kallaveden Kuonansalmessa Kuopiossa * Kuona, Oulun tavararatapihan osa * Ala-Kuona, kylä Kerimäellä * Ylä-Kuona, kylä Kerimäellä ==Lähteet==
Yhdysvaltain sotilassuklaa

Sotilassuklaa on kuulunut vuodesta 1937 lähtien Yhdysvaltojen armeijan kenttäolosuhteissa käytettäviin ruoka-annoksiin. Suklaan tarkoitus on kaksitahoinen: toisaalta sen tehtävänä on parantaa joukkojen taistelutahtoa, mutta toisaalta sen on tarkoitus toimia taskukokoisena hätäravintona. Sotilaskäyttöön tarkoitettu suklaa valmistetaan yleensä armeijan asettamien vaatimusten mukaisesti erikoistuotantona. The Hershey Company on suurin yksittäinen sotilassuklaan valmistaja. Taistelutahdon kohottamiseen käytettävä sotilassuklaa ei juurikaan poikkea kaupoissa myytävistä tuotteista maun tai koostumuksen osalta. Usein suklaa kuitenkin pakataan ja valmistetaan eri muotoon kuin tavallisesti. Hätäravintona käytettävä sotilassuklaa poikkeaa huomattavasti tavallisesta suklaasta. Suklaan tarkoituksena oli taata taistelutilanteessa sotilaiden käyttöön nopeasti sulava energia-annos, ja niinpä aluksi suklaasta pyrittiin tekemään mahdollisimman epämiellyttävän makuinen, jotta joukot eivät nauttisi sitä ennen kuin todellisessa hätätilanteessa. Tässä onnistuttiinkin varsin hyvin, sillä vaikka suklaan makua yritettiin parantaa myöhemmin, se ei koskaan saanut kovin ylistäviä arvioita. Hätäravinnoksi tarkoitetut suklaat valmistettiin mahdollisimman energiatiheiksi, helpoiksi kuljettaa ja lämmönkestäviksi. Jalkaväen sotilaat joutuivat usein taistelemaan trooppisissa ja aavikkomaisissa olosuhteissa, joissa tavallinen suklaa sulaisi hyvin nopeasti, joten lämmönkestävyys oli tärkeätä. Luokka:Yhdysvaltain asevoimat Luokka:Suklaa Luokka:Kenttämuonitus
KRV

Lyhenne KRV voi tarkoittaa seuraavia: * Kainuun rastiviikko, lyhennetään usein KRV, Kainuussa vuosittain järjestettävä kansainvälinen suunnistusviikko. * Karnataka Rakshana Vedike, lyhenne KRV, intialainen järjestö * Kiuruveden rautatieasema, liikennepaikkalyhenne Krv, rautatieliikennepaikka Suomessa * kaksipuolinen risteysvaihde, tekninen tunnus KRV, rautatievaihteen tyyppi.
Nuorikkala

thumb|Nuorikkalan Tahviossa sijaitseva Tahvion koulu. Nuorikkala on Raision kaupunginosa, joka sijaitsee Raisionlahden ja Uudenkaupungin radan välissä. Alueen talot ovat lähinnä pientaloja. Raision keskustaan Nuorikkalasta on matkaa noin kaksi kilometriä. Tarjolla on myös luontomaisemia ja kävelyreitistö. Yksi kaupungiosan alueista on maaseutumainen Tahvio, jossa sijaitsee Tahvion koulu. Nuorikkalan katuja on nimetty Raision ystävyyskaupunkien mukaan, kuten Csongradinkatu, Sigtunankatu, Kingiseppinkatu, Newalankatu ja Ystävyydenkatu. == Lähteet == * * === Viitteet === Luokka:Raision kaupunginosat
KVR

Lyhenne KVR voi tarkoittaa seuraavia: * Kangra Valley Railway, rautatieyhtiö Intiassa * Kettle Valley Railway, lyhenne KVR, lakkautettu rautatieyhtiö Brittiläisessä Kolumbiassa, Kanadassa * Kuusankosken–Voikan rautatie, lyhennetään joskus KVR, lakkautettu kapearaiteinen rautatie * Kuusivaaran seisake, liikennepaikkalyhenne Kvr, seisake rataosalla Rovaniemi–Kemijärvi * Kickapoo Valley Reserve * kokonaisvastuurakentaminen, lyhenne KVR, tarkoittaa rakennusurakkaa, jossa urakoitsija hoitaa sekä suunnittelun että rakentamisen * kuivausrumpu, lyhenne KVR, asuntokaupassa käytettävä lyhenne.
Hämäräkytkin

Hämäräkytkimeksi nimitetään laitteistoa, joka pystyy ohjaamaan valon funktiona toista (sähköistä) laitetta. Hämäräkytkin on toteutettu toiminnallisesti esim. LDR-valovastuksella: LDR-resistori ohjaa esimerkiksi kanavatransistoria tai triacia, joka releen tai kontaktorin avulla kytkee virran ohjattavaan laitteeseen. Hämäräkytkimen yhteydessä käytetään elektronisessa kytkennässä hystereesiä siten, että valoa ohjaava komponentti ei ala vuoroin kytkemään ja katkaisemaan hämärän alkaessa tai loppuessa. Kaupallisissa hämäräkytkinsovelluksissa hämäräkytkimeen liitetään usein herkkyysasettelu, jossa kytkentähetken valonvoimakkuus on säädettävissä. Edelleen hämäräkytkimiin voidaan liittää kelloja, joissa esimerkiksi ulkovalojen ohjaus voidaan toteuttaa pimeään aikaan, mutta kellolaitteisto sammuttaa valaistuksen haluttuna ajanjaksona. Hämäräkytkinsovelluksissa voidaan käyttää mikrokontrollereita tai muita soveltuvia elektronisia kytkentöjä, jotka mahdollistavat hämärä- ja liiketunnistimien sekä kellokytkinten yhtäaikaisen käytön. Luokka:Elektroniikka Luokka:Optoelektroniikka
EPICA

EPICA () on monikansallinen eurooppalainen jääkairausprojekti Antarktiksella. Sen päätavoite on dokumentoida antarktisesta jäästä saatavaa ilmastollista tietoa kairaamalla ja analysoimalla kahta jääkairausnäytettä ja vertaamalla niitä Grönlannista otettuihin näytteisiin (GRIP ja GISP). Näytteistä saadaan tietoa ilmastoherkkyydestä ja viime jääkaudella tapahtuneista äkillisistä muutoksista ilmastossa. Vuonna 2008 hanke sai tutkimuksistaan Descartes -palkinnon. == Katso myös == * Jääkairaus == Lähteet == == Aiheesta muualla == * Projektin esittely Euroopan tiedesäätiön sivuilla Luokka:Kuningatar Maudin maa Luokka:Ilmastonmuutos Luokka:Jäätikkötiede
Chandra Shekhar

Chandra Shekhar Singh (, 1. heinäkuuta 1927 - 8\. heinäkuuta 2007) oli Intian 11. pääministeri vuosina 1990–1991. == Ura == Chandra Shekhar syntyi vuonna 1927 maanviljelijäperheeseen Ibrahimpatin kylään Uttar Pradeshin osavaltioon. Hän suoritti tutkinnon valtio-opissa Allahabadin yliopistossa vuonna 1951. Hän istui Rajya Sabhassa, Intian parlamentin (Sansad) ylähuoneessa, vuosina 1962–1984. Kun pääministeri Vishwanath Pratap Singh erosi vuonna 1990, ja uusintavaaleja haluttiin välttää, Shekar nousi valtaan pienellä enemmistöllä 10. marraskuuta 1990. Hän toimi pääministerinä seitsemän kuukautta, ja erosi 21. kesäkuuta 1991, koska hän oli menettänyt kongressipuolueen tuen. == Lähteet == == Aiheesta muualla == Luokka:Intian pääministerit Luokka:Rajya Sabhan jäsenet Luokka:Lok Sabhan jäsenet Luokka:Intian kongressipuolueen poliitikot Luokka:Vuonna 1927 syntyneet Luokka:Vuonna 2007 kuolleet
Barry Blue

Barry Blue (oikealta nimeltä Barry Ian Green) (s. 4. joulukuuta 1950 Lontoo) on rocklaulaja, levytuottaja ja laulunkirjoittaja Englannista. Hän on tunnettu varsinkin listahiteistään "Dancin' (on a Saturday Night)", jonka hän kirjoitti yhdessä Lynsey De Paulin kanssa ja "Do You Wanna Dance", jotka molemmat ovat peräisin vuodelta 1973. Hän liittyi Bell Recordsiin 1970-luvun alussa ja sai aikaan viisi hittisingleä, mutta 1970-luvun lähetessä loppuaan hänen suosionsa väheni. Hänen viimeisin Top 40 -hitti Englannin singlelistalla oli lokakuussa 1974, kun "Hot Shot" saavutti sijan 23. Vaikkei hän koskaan saavuttanut samanlaista suosiota kuin kilpailijansa The Sweet, Gary Glitter, David Bowie tai T Rex, Blue on jatkanut työskentelyään musiikkialalla, etenkin tuottajana muille artisteille, esimerkkeinä yhtyeet sekä artistit Heatwave, Bananarama, Toto Coelo ja Cheryl Lynn. Bluen kokoelmalevy, Greatest Hits julkaistiin levy- yhtiön Repertoire Records kautta vuonna 2002. == Listasijoitukset Englannissa == *Dancin' (on a Saturday Night) (1973) (2) *Do You Wanna Dance? (1973) (7) *School Love (1974) (11) *Miss Hit And Run (1974) (26) *Hot Shot (1974) (23) == Suomenkielisiä versioita Barry Bluen kappaleista == *Dancin' (on a Saturday Night) = Lauantaina Kaikki Tanssii Markku Karjalainen (1974) *Dancin' (on a Saturday Night) = Lauantaina Bailataan Vaan Anja Niskanen (1985) Luokka:Englantilaiset rocklaulajat Luokka:Vuonna 1950 syntyneet Luokka:Elävät henkilöt
Vanderlei Luxemburgo

Vanderlei Luxemburgo da Silva (s. 10. toukokuuta 1952 Nova Iguaçu, Brasilia) on brasilialainen entinen jalkapalloilija ja nykyinen valmentaja. ==Ura== Vuonna 1971 alkaneella pelaajaurallaan Luxemburgo edusti Flamengoa, Internacionalia ja Botafogoaa. Valmennusuransa alussa Luxemburgo valmensi useita brasilialaisseuroja muun muassa Flamengoa, Ponte Pretaa, Palmeirasia ja Paraná Clubea. Brasilian maajoukkuetta hän taas valmensi vuosien 1998 ja 2000 välillä. Mário Zagallon vuoden 1998 MM-kisojen jälkeen korvanut Luxemburgo tunnettiin siitä, että keskitti joukkueen pelin paljolti Rivaldon ympärille. Vuoden 2000 Olympialaisissa Brasilia voitti alkulohkonsa, mutta hävisi puolivälierissä Kamerunille numeroin 2–1. Émerson Leãosta tuli Luxemburgon seuraaja Brasilian maajoukkueessa. Kauden 2004/2005 toisella puoliskolla Luxemburgosta tuli Real Madridin päävalmentaja, erotetun Mariano García Remónin tilalle. 11 kuukauden pestin jälkeen hän sai potkut. Joulukuusta 2009 Luxemburgo siirtyi Clube Atlético Mineiron peräsimeen. Vanderlei Luxemburgo estuda propostas de três times Hän sai potkut syyskuussa 2010 seuran hävittyä 1–5 Fluminenselle. Luxemburgo geht mit Herzschmerzen Lokakuun alussa 2010 Luxemburgo siirtyi Flamengon päävalmentajaksi. Luxemburgo zieht's nach Rio Hän sai potkut helmikuun alussa 2012. Luxemburgo siegt und fliegt Pian potkujensa jälkeen Luxemburgo allekirjoitti vuoden 2012 loppuun ulottuvan sopimuksen Grêmion kanssa. Luxemburgo nosti Grêmion Brasilian liigassa sijalta 12 kärkitaisteluun. Marraskuun lopulla hän teki kaksivuotisen jatkosopimuksen seuran kanssa. Luxemburgo signs new deal with Gremio Luxemburgon johdolla Grêmio oli lopulta liigassa kolmas kauden 2012 päätteeksi. Hyvistä tuloksista huolimatta seurajohto ei ollut tyytyväinen, sillä Luxemburgo ei luotsannut Grêmiota mestariksi missään kilpailussa. Lopulta kokenut valmentaja sai potkut kesäkuun lopussa 2013. Luxemburgo muss seinen Stuhl räumen ==Meriitit== * Brasilian mestaruus (5): 1993, 1994, 1998, 2003, 2004 * Brasilian Série B: 1989 * Brasilian cup: 2003 * Copa América: 1999 * Brasilian osavaltiomestaruus ** São Paulo (8): 1990, 1993, 1994, 1996, 2001, 2006, 2007, 2008 ** Espírito: 1983 ** Minas Gerais (2): 2003, 2010 ** Rio de Janeiro (2): 1991, 2011 == Lähteet == Luokka:Brasilialaiset jalkapalloilijat Luokka:Brasilialaiset jalkapallovalmentajat Luokka:Vuonna 1952 syntyneet Luokka:Elävät henkilöt
Protonin hajoaminen

Protonin hajoaminen on hypoteettinen radioaktiivinen hajoamisen muoto, jossa protoni hajoaa kevyemmiksi alkeishiukkasiksi. Hajoamista ei ole toistaiseksi havaittu kokeellisesti, eikä sen olemassaolosta ole varmuutta. Hiukkasfysiikan standardimallin mukaan protonit eivät hajoa, sillä baryoniluku säilyy kaikissa vuorovaikutuksissa. Protonit ovat kaikkein kevyimpiä eli vähiten energeettisiä baryoneja, joten ne ovat vakaita hiukkasia. Standardimallin seuraajiksi ehdotetuissa suurissa yhtenäisteorioissa baryoniluvun säilyminen kuitenkin rikkoutuu, jolloin protonin olisikin mahdollista hajota esimerkiksi ns. X-bosonin kautta. Protonin hajoaminen on yksi harvoista prosesseista, joita havaitsemalla ehdotettujen suurten yhtenäisteorioiden paikkaansapitävyyttä voitaisiin tutkia kokeellisesti. == Suuret yhtenäisteoriat == Jotkut suuret yhtenäisteoriat ennustavat protonin hajoamista esimerkiksi neutraaliksi pioniksi ja positroniksi. Pioni hajoaisi tämän jälkeen lähes välittömästi kahdeksi fotoniksi. Prosessin kokeellinen tutkimus on kuitenkin hyvin vaikeaa, sillä protonin puoliintumisajan alarajaksi sen kautta arvioitiin 90 % todennäköisyydellä 8,2 × 1033 vuotta. Myöhemmin arviota on nostettu 1,01 × 1034 vuoteen. :p+ → e+ \+ π0 Toinen teoreettinen protonin hajoamisprosessi on hajoaminen myoniksi ja pioniksi. Arvioitu puoliintumisajan alaraja 90 % varmuudella on 6,6 × 1033 vuotta. :p+ → μ+ \+ π0 == Katso myös == *Super- Kamiokande == Lähteet == Luokka:Ydinfysiikka Luokka:Hiukkasfysiikka ja:陽子#陽子の崩壊
M/S Baltic Excellent

M/S Baltic Excellent () on ahvenanmaalaisen Birka Cargo Ab:n omistukseen rekisteröity ro-ro-rahtialus. Aluksen rakentaminen on aloitettu vuonna 1994 kahdella eri telakalla Kroatiassa, Trogirissa ja Kraljevicassa, ja loppuun työt on saatettu Nymo Werft -telakalla Grimstadissa, Norjassa. Kuollutta painoa Baltic Excellentillä on 5 866 tonnia, ja jääluokitus on 1A, eli alus pystyy useimmissa jääolosuhteissa liikkumaan yksin. Alus on rekisteröity Suomen lipun alle, ja sen kotisatama on Maarianhamina. Nykyään alus liikennöi Euroopan alueella. Baltic Excellentin sisaralus on M/S Trans Carrier. == Käyttöhistoria == Aluksen runko rakennettiin vuonna 1994 Brodogradiliste Trogir -telakalla, Trogirissa, Kroatiassa, josta se hinattiin Brodogradiliste Kraljevica -telakalle loppuunrakennusta varten. Alus oli määrä kastaa Crown Linkiksi. Näin ei kuitenkaan koskaan tapahtunut, sillä sota keskeytti rakennustyöt. 11. maaliskuuta – 29. elokuuta 1994 välisen ajan alus vietti pohjoisitalialaisessa Triesten kaupungissa. Syyskuussa alusta lähdettiin hinaamaan loppuunrakentamista varten norjalaiselle Nymo Werft -telakalle, jonne se saapui 27. syyskuuta. === Bravo ja Norcliff === 10\. huhtikuuta 1995 alus luovutettiin Swan Shipping A/S:n omistukseen, joka rekisteröi sen Norjan lipun alle. Kotisatamaksi tuli maan pääkaupunki Oslo. Tuolloin alus oli nimeltään Bravo. 10. huhtikuuta 1995 – 31. maaliskuuta 1996 välisen ajan alus oli vuokrattuna North Sea Ferriesille. Tuona aikana alus nimettiin Norcliffiksi. Huhtikuun alussa 1996 Norcliff vuokrattiin Sea-Link Ab:lle Terneuzen ja Piitimen väliseen liikenteeseen. Maaliskuussa 1997 alus siirtyi Exxtor Ferriesin liikenteeseen välille Rotterdam–Immingham. Vuonna 1998 Tor Line vuokrasi Norcliffin. Jälleen 7. tammikuuta 1999 vuokraaja vaihtui; Finncarriers aloitti liikennöinnin aluksella, linjalla Kotka–Lyypekki. Joulukuusta 2001 joulukuuhun 2005 laiva oli vuokrattuna Finnlinesille, joka liikennöi sillä reitillä Hamina–El Ferrol–Bilbao–Amsterdam–Helsinki–Kotka. Tammikuussa 2006 Sea-Cargo vuokrasi Norcliffin reitille Tananger–Bergen–Husnes–Karmøy–Amsterdam–Immingham. Nykyinen omistaja, ahvenanmaalainen Birka Cargo Ab, osti aluksen elokuussa 2006. 10. tammikuuta 2007 alus luovutettiin uudelle varustamolle, joka kastoi aluksen Baltic Excellentiksi. == Lähteet == == Aiheesta muualla == *Fakta om Fartyg – M/S Bravo *Birka Cargo Baltic Excellent
Ultima Thule (ruotsalainen yhtye)

Ultima Thule on ruotsalainen yhtye, joka soittaa viikinkirokkia. Yhtyeellä on pitkä historia ja levyjä on ilmestynyt yli kymmenen, muun muassa Folkets Röst ja Nu grönskar det. Yhtye on tehnyt myös monia cover-kappaleita kuten esim. I will stay ja Frosty the Snowman == Jäsenet == * Bruno Hansen - Kitara, laulu (1982-1986, 2016-) * Niklas Adolfsson - Kitara * Thomas Krohn - Basso * Ulf Hansen - Rummut == Entiset jäsenet == * Jan "Janne" Thörnblom - Kitara, laulu (1990-2016) == Diskografia == * 1985 – Sverige, Sverige fosterland - EP * 1990 – Hurra för Nordens Länder - EP * 1991 – Havets vargar - EP * 1992 – Schottis på Valhall - EP * 1992 – Mit land - EP * 1992 – Svea Hjältar * 1992 – För Fäderneslandet * 1992 – The early years 1984-87 * 1993 – Vikingablod - EP * 1993 – Vikingabalk * 1994 – Öppna landskap - EP * 1994 – Nu grönskar det * 1994 – Studio outtakes - EP * 1994 – Tack för hjälpen! - EP * 1995 – Once upon a time... * 1995 – Blonda, svenska vikingar - EP * 1995 – Lejonet från Norden * 1996 – Skinhead - Mini-CD * 1996 – Karoliner * 1997 – Nu grönskar det igen… * 1997 – Live in Dresden * 1999 – Sörjd och saknad - EP * 1999 – Sverige * 2000 – Folkets röst * 2000 – Herrlich Hermannsland - EP * 2001 – Resa utan slut * 2001 – Ragnarök - EP * 2002 – Carlie - EP * 2004 – Lokes träta - EP * 2004 – Rötter * 2005 – Skaldemjöde - EP * 2005 – Yggdrasil * 2007 – Folkets röst vol. 2 * 2007 – 25 year anniversary * 2008 - Glömda Barnen - EP * 2009 – Korpkvädet * 2012 - Live at Kuggnäs 2012 * 2015 - Trägen vinner * 2018 - 1458 * 2019 - Charlataner Luokka:Ruotsalaiset metalliyhtyeet
Henri Stenroth

Henri Stenroth (s. 8. lokakuuta 1985 Nivala) on suomalainen laulaja, joka kruunattiin tangokuninkaaksi Seinäjoen Tangomarkkinoilla vuonna 2007. Hän sai tuomaristolta 221 pistettä ja päihitti toiseksi sijoittuneen Antti Ahopellon kahdella pisteellä. Stenroth lauloi kilpailun finaalissa Antti Ahopellon kanssa Teemu Harjukarin ja Sinikka Svärdin tekemän "Onko rikos rakastaa" -tangon sekä kappaleet "Tango Desiree" ja "Keskiyön aikaan". Henri Stenrothin äiti on Suomen ensimmäinen tangoprinsessa Aura Stenroth. Stenrothin esikoisalbumi Ensikerran julkaistiin huhtikuussa 2008. Tällä hetkellä putkiasentajana työskentelevä Stenroth on luonut uraa myös nyrkkeilijänä. ==Lähteet== ==Aiheesta muualla== * Tangomarkkinoiden kotisivut Luokka:Tangokuninkaat Luokka:Vuonna 1985 syntyneet Luokka:Elävät henkilöt
Vampire Bats

Vampire Bats, televisioesityksessä Vampire Bats – lentävät tappajat, on vuonna 2005 ensi-iltansa saanut kauhuelokuva. Elokuvan ohjauksesta vastasi Eric Bross ja pääosassa on Lucy Lawless. Elokuva kertoo biologian opettajasta Maddy Rierdonista, joka saa kuulla että yksi hänen oppilaistaan löydettiin kuolleena. Tästä järkyttynyt Maddy alkaa tutkia nuorukaisen kuolemaa ja huomaa että murhaaja on ollut jotakin muuta kuin ihminen. Maddy löytää pojasta hampaan jälkiä ja tekee havainnon siitä että asialla on ollut vampyyrilepakko. Pian Maddy saa tietää että koko kaupunki on täynnä aggressiivisia lepakoita. == Näyttelijät == == Lähteet == Luokka:Vuoden 2005 yhdysvaltalaiset elokuvat Luokka:Yhdysvaltalaiset kauhuelokuvat
Flying the Flag (for You)

Flying the Flag (for You) on Scooch-yhtyeen kappale, jonka se lauloi edustaessaan Isoa-Britanniaa Helsingissä järjestetyissä vuoden 2007 Eurovision laulukilpailuissa. Laulun ovat sanoittaneet Russ Spencer, Morten Schjolin, Andrew Hill ja Paul Tarry. Kappale keräsi yhteensä 19 pistettä ja se sijoittui sijalle 23. Kappaleen teemana on lentokone, johon yhtyeen jäsenet olivat pukeutuneet sturteiksi ja lentoemänniksi. Jäsenet ovat Natalie Powers, Russ Spencer, David Ducasse ja Caroline Barnes. == Lähteet == Luokka:Vuoden 2007 euroviisuedustuskappaleet Luokka:Yhdistyneen kuningaskunnan euroviisuedustuskappaleet Luokka:Huumorikappaleet
Kari Myyryläinen

Kari Myyryläinen (s. 22. lokakuuta 1963)Reynolds 1986 Dewielersite on entinen suomalainen kilpapyöräilijä. Suomen tunnetuimpiin pyöräilijöihin kuuluva Myyryläinen voitti 21 Suomen mestaruutta, muun muassa maantieajossa vuosina 1985 ja 1986 ja maantiepyöräilyn aika-ajossa vuosina 1983, 1984, 1985 ja 1993.Fillari-lehti Vuonna 1985 hänet valittiin TUL:in parhaaksi urheilijaksi.TUL Nykyään hän valmentaa maantiepyöräilijöitä. Myyryläinen kilpaili aktiivisesti myös maastopyöräilyssä. Myyryläinen sijoittui olympialaisten maantieajossa 25:nneksi Los Angelesissa 1984 ja 63:nneksi Atlantassa 1996Cycling - Men's Road Race skynet.be. MM-edustajana hän oli seitsemän kertaa ja sijoittui maantieajossa 9:nneksi 1985. Pohjoismaiden mestaruuden hän voitti maantiejoukkueajossa 1983 ja maastoajossa 1993–1994. Myyryläinen edusti Suomessa Turun Urheiluliittoa, Hyvinkään Pontevaa ja vantaalaista Let's Go-seuraa. Hän siirtyi vuonna 1986 ammattilaiseksi espanjalaiseen Reynolds-talliin. Hän osallistui vuonna 1988 ensimmäisenä suomalaisena Italian ympäriajoon mutta joutui keskeyttämään kilpailun 10. etapilla. Kari Myyryläisen isä Reijo Myyryläinen ja setä Seppo Myyryläinen ovat voittaneet pyöräilyssä useita TUL:n mestaruuksia. Reijo Myyryläinen toimi pyöräilyn olympiajoukkueen johtajana ja mekaanikkona Los Angelesissa 1984 sekä pyöräilyn ja hiihdon valmennustehtävissä ja kilpailuselostajana. Veteraanien SM-kilpailuissa 2010 Hyvinkäällä Myyryläinen saavutti hopeaa yli 40-vuotiaiden sarjassa. Myyryläinen voitti maailmanmestaruus hopeaa vuonna 2024 60-64 vuotiaiden masters-sarjassa gravelpyöräilyssä Belgian Halle-Leuvenissa. == Saavutuksia == Lähde: * Olympiakisoissa 13:s maantiejoukkueajossa ja 25:s henkilökohtaisessa maantieajossa Los Angelesissa 1984 sekä 63:s henkilökohtaisessa maantieajossa Atlantassa 1996 * MM-kisoissa henkilökohtaisessa maantieajossa 62:s 1983, 9:s 1985, 75:s 1986, 46:s 1994 ja 71:s 1995, maantiejoukkueajossa 11:s 1983 ja 19:s 1985 sekä 4 000 metrin joukkuetakaa-ajossa 11:s 1981 ja 17:s 1982 * PM-kultaa maantiejoukkueajossa 1983 sekä maastoajossa 1993 ja 1994 * 21 SM-kultaa == Lähteet == Luokka:Suomalaiset maantiepyöräilijät Luokka:Maantiepyöräilyn Suomen mestarit Luokka:Vuonna 1963 syntyneet Luokka:Elävät henkilöt
Frank Edwards

Frank Edwards (4. elokuuta 1908 – 23. kesäkuuta 1967 Indianapolis) oli yhdysvaltalainen radiotoimittaja, joka tuli tunnetuksi ufoihin liittyvän kiinnostuksensa vuoksi. Edwards työskenteli radiotoimittajana Mutual Broadcasting Systemissä, jossa hänellä oli oma AFL-ammattiliiton sponsoroima radio-ohjelma. Edwards irtisanottiin ohjelmasta vuonna 1954, sillä AFL:n mukaan Edwards uutisoi radiossa mieluummin omista näkemyksistään ja lentävistä lautasista kuin merkittävistä uutistapahtumista. Potkuistaan huolimatta Edwards työskenteli myöhemmin urallaanuseissa paikallisradiossa. Edward kirjoitti bestsellerin Flying Saucers, Serious Business (suomennettu Lentävien lautasten arvoitus (1968)) ja julkaisi sen vuonna 1966. Lisäksi hän julkaisi elämänsä aikana useita muita kirjoja. Frank Edwardsin otetta ovat kriittiset ufotutkijat arvostelleet, mutta Edwards ei pitänyt itse esimerkiksi Adamskin ufokontaktista, joka oli tekele. Edwards kuoli päivää ennen kuin oli kulunut 20 vuotta ensimmäisestä Arnoldin tekemästä ufohavainnosta. Tieto Edwardsin hieman ennen puoltayötä tapahtuneesta kuolemasta levisi vasta seuraavana päivänä, mikä synnytti legendan, jonka mukaan Edwards olisi kuollut 24. päivänä. == Lähteet == Luokka:Yhdysvaltalaiset radiotoimittajat Luokka:Yhdysvaltalaiset ufotutkijat Luokka:Vuonna 1908 syntyneet Luokka:Vuonna 1967 kuolleet
Huw Lloyd-Langton

Richard Hugh ”Huw” Lloyd-Langton (7. helmikuuta 1951 Lontoo, Iso-Britannia – 6. joulukuuta 2012) oli brittiläinen kitaristi, joka muistetaan parhaiten Hawkwind-yhtyeen jäsenenä. Lloyd-Langton liittyi Hawkwindiin vuonna 1970 soolokitaristiksi yhtyeestä lähteneen Mick Slatteryn tilalle. Lloyd-Langton oli mukana yhtyeen ensimmäisellä albumilla, mutta erosi pian levyn ilmestymisen jälkeen koettuaan yhtyeen huumeidentäytteisen elämäntyylin liian raskaaksi. 1970-luvulla hän soitti useiden artistien kanssa ja oli jäsenenä Widowmaker-yhtyeessä vuosina 1974–1978. Yhtye keikkaili ahkerasti Yhdysvalloissa ja sai siellä listasijoituksiakin. Lloyd-Langton palasi Hawkwindiin vuonna 1979 ja pysyi yhtyeessä aina vuoteen 1988 asti. Vuonna 1982 hän perusti sivuprojektina sooloyhtyeen Lloyd Langton Group, jota hän pyöritti enemmän ja vähemmän näkyvästi aina 2000-luvulle saakka. Vuonna 2001 Lloyd- Langton palasi jälleen Hawkwindiin, mutta joutui eroamaan seuraavana vuonna sairastuttuaan legioonalaistautiin. Sen jälkeen hän vietti hiljaiseloa toipuen sairaudestaan. Vuonna 2012 hän kuoli syöpään. == Diskografia == * Outside The Law (epävirallinen julkaisu, 1984) * Night Air (1985) * Like An Arrow (Through The Heart) (1986) * Time And Space And LLG (1988) * Elegy (1991) * River Run (1994) * On The Move (1997) * Chain Reaction (2000) == Lähteet == == Aiheesta muualla == * Viralliset kotisivut Luokka:Brittiläiset kitaristit Luokka:Hawkwindin jäsenet Luokka:Vuonna 1951 syntyneet Luokka:Vuonna 2012 kuolleet